OpenLLM-France/wikimedia huggingface dataset:
# Raimundo Viejo Viñas

Raimundo Viejo Viñas (Vigo, 15 d'agost de 1969) és un teòric polític i activista gallec relacionat amb el 15M i moviments socials anteriors. És doctor en ciència política per les universitats de Santiago de Compostel·la i Humboldt de Berlín, i professor associat a la UdG. Abans ha estat professor de les universitats de Chicago, Pompeu Fabra de Barcelona, Lausanne i Santiago de Compostel·la. Ha publicat als periòdics Diagonal, La Directa i Público. Així mateix, ha publicat les seves anàlisis sobre el moviment del 15M en diversos llibres col·lectius. Es pot trobar una síntesi de bona part del seu pensament al volum «La dansa de Medusa».
Arran de les eleccions municipals de 2015 va ser regidor d'Educació i Universitats a l'Ajuntament de Barcelona, substituint Gerard Ardanuy i Mata, en representació de Barcelona en Comú. També presideix la Comissió de Govern del districte de Gràcia com a Regidor de Districte. El novembre de 2015 va deixar els seus càrrecs municipals per presentar-se a les eleccions generals espanyoles de 2015 amb la confluència d'esquerres En Comú Podem, de manera que fou substituït com a regidor per Eloi Badia. Fou elegit diputat per Barcelona per a la XI legislatura del Congrés dels Diputats.

## Obres
### Llibres

* La dansa de Medusa. Barcelona: El Tangram, 2012 (en català, escrit conjuntament amb Marc Montanyès).
* Les raons dels indignats. Barcelona: Pòrtic, 2011 (en català, com a editor del volum).
* Principis de la ciutat. Tres paradigmes normatius i la política contenciosa. Fundació Nous Horitzons, 2010. (VII Premi Nous Horitzons).

### Capítols en llibres col·lectius

* ¡Espabilemos! Argumentos desde el 15-M. Madrid: Catarata, 2012. (en castellà)
* "O 15M e além do 15M. Crise constituinte e emergência da Autonomia 2 .o", a Márcos Pérez Pena (coord.): A praza é nossa". Ames: 2.0 editora, 2011. (pàgs. 169-184).
* "Do 15F ao 15M. As mutaçons rekombinantes do repertório antagonista", a Alfredo Iglesias (coord.):15-M: O povo indignado. Santiago de Compostela: Laiovento, 2011.
* "Cicles i repertoris del moviment social. Agència política i dinàmica de l'acció col·lectiva disruptiva (2008-2009)", a Marc Parés (Dir.): Informe sobre l'Estat de la democràcia a Catalunya 2010. Barcelona: Fundació Jaume Bofill, 2010 (escrit conjuntament amb Natàlia Jiménez, Helena Martínez i Jorge Moruno).
* "La política en els seus límits. Cartografiar la política contenciosa a Catalunya", a Marc Parés (Dir.): Informe sobre l'Estat de la democràcia a Catalunya 2010. Barcelona: Fundació Jaume Bofill, 2010.

## Referències

* 1 2 Viejo Viñas, Raimundo. Principis de la ciutat. Tres paradigmes normatius i la política contenciosa. Fundació Nous Horitzons, 2010, p.2.
* ↑ BARCELONA, CRISTINA BUESA / «Eloi Badia, nuevo hombre fuerte en el Ayuntamiento de Barcelona» (en castellà). El Periódico, 09-11-2015.
* ↑ Fitxa del Congrés dels Diputats

## Bibliografia

* Fina, Xavier. Sense treva. Els cent primers dies d'Ada Colau. 1a. Barcelona: Editorial Pòrtic, 2015. ISBN 978-84-9809-353-7.

## Enllaços externs

* Raimundo Viejo Viñas - Lloc web oficial
# Randy Rampage

Randy Rampage és un baixista i cantant canadenc. Va ser el cofundador i baixista del grup de hardcore D.O.A.. Rampage va deixar el grup a principis de la dècada dels 80. A la fi de la mateixa dècada va esdevenir el cantant del grup de thrash metal Annihilator. Amb Annihilator va gravar el primer disc, el conegut Alice in Hell (1989). Durant la posterior gira de presentació del disc, Rampage va abandonar el grup.
L'any 1999 va retornar a Annihilator i va ser el cantant en el disc Criteria for a Black Widow. Rampage també va ser el cantant d'Annihilator durant les gires que el grup canadenc va realitzar l'any 2000. Tot i això, Rampage va ser expulsat pel guitarrista i fundador del grup, Jeff Waters, abans que la gira acabés. Els motius de l'expulsió de Rampage d'Annihilator van ser deguts als problemes que tenia amb l'alcohol i les drogues.
Des de l'any 2005, Rampage és el cantant del grup Stress Factor 9 juntament amb el qual també havia estat bateria d'Annihilator, Ray Hartmann.

## Referències

* ↑ «Entrevista a Jeff Waters en la presentació de l'àlbum Metal i la gira amb Trivium a Metal-Rules. 20 de juny de 2007». Metal-rules.com. Arxivat de l'original el 2016-05-14. [Consulta: 15 setembre 2007].

## Enllaços externs

* Pàgina web oficial d'Annihilator (anglès)
* Pàgina web oficial de Stress Factor 9 (anglès)
# RTorrent

rTorrent és un client de BitTorrent en mode text capaç de rivalitzar amb altres clients d'interfície gràfica; especialment pel seu baix consum de recursos.
Està disponible per qualsevol distribució GNU/linux i una implementació parcial per Mac OS.

## Detalls tècnics

La biblioteca es diferencia de les altres realitzacions en el seu ús de la transferència de dades mitjançant paginació de memòria, usant la funció mmap i la pila de xarxa. En connexions de banda ampla pot arribar a sembrar diverses vegades el nombre de fitxers que pot sembrar el client original BitTorrent.
Els paquets de rTorrent estan disponibles en diverses distribucions GNU/Linux i sistemes Unix-like, i es pot compilar i executar en gairebé qualsevol sistema operatiu POSIX, com FreeBSD.
rTorrent usa ncurses i està preparat per usar-se amb screen o dtach; usa ordres com backspace per carregar un torrent, ctrl+S per començar, ctrl+K per parar i ctrl+D per pausar o, si ja està en pausa, parar, ctrl+D una altra vegada esborra el torrent. Suporta guardar sessions i permet a l'usuari afegir i eliminar torrents. També suporta la descàrrega parcial de torrents multifitxer. En la versió 0.7.0 es va implementar el suport de xifrat. PEX, DHT i sembrat inicial van ser recentment implementats també a rTorrent.
rTorrent pot ser controlat via XML-RPC sobre SCGI.

## Referències

* ↑ Trac del proyecto de libTorrent y rTorrent
* ↑ «LibTorrent 0.11.0 and rTorrent 0.7.0 released». Libtorrent-devel, 13-12-2006.

## Enllaços externs

* RTorrent - Lloc web oficial
* rTorrent a Github
* libTorrent a Github
# RVF

RVF té els següents significats:
* Febre de la vall del Rift (del seu nom en anglès Rift Valley Fever), zoonosi vírica que afecta el bestiar i els humans
* Grundig (del seu nom històric en alemany Radio Vertrieb Fürth), empresa fabricant d' aparells d'imatge i so d'Alemanya
* Racial Volunteer Force, grup violent neonazi del Regne Unit
* Revista Valenciana de Filologia, revista especialitzada en filologia editada a València
* La Revue du vin de France, revista especialitzada en el món del vi editada a França
# Rebel·lió de Roldán

La rebel·lió de Roldán fou l'aixecament en armes de l'any 1498 liderat per Francisco Roldán a les Antilles.
Incòmodes amb la manera de governar de Cristòfor Colom i els seus germans, amb la precarietat de la vida a l'illa Hispaniola i l'impediment de tornar a Espanya, diversos grups d'espanyols van intentar aixecar-se en armes contra l'administració de la colònia incipient. Un primer intent d'insurrecció dirigit per Bernal Díaz de Pisa, va ser sufocat per Colom. Miquel de Ballester va reeixir una concòrdia provisional entre Colom i Roldàn. Però un segon va reeixir.
Francisco Roldán, alcalde major de la Isabela i antic criat de l'almirall, va iniciar la seva rebel·lió, i va rebre el suport creixent dels colons, doncs reivindicava el dret a cercar or en profit personal, a gaudir del treball dels indis, a prendre aborígens per esposes, així com la llibertat per retornar a la península. Exigia també l'abolició del tribut a què estaven obligats els indis.
L'any 1498, totes les poblacions i fortaleses espanyoles situades a l'illa Hispaniola, excepte les poblacions de la Vega i La Isabela, s'havien unit a Roldán. Cristòfor Colom no va tenir més remei que cedir, signant el 1499 les Capitulacions d'Azua. Per mitjà d'aquestes es nomenava Francisco Roldán com a batlle major a perpetuïtat de la ciutat de Santo Domingo, s'atorgava amnistia a tots els rebels, se'ls concedia el dret de retornar a Espanya quan ho volguessin, d'unir-se amb els taínos i d'utilitzar la mà d'obra aborigen a la recerca d'or per profit personal. També se'ls va concedir el pagament dels salaris endarrerits encara que no haguessin treballat en els darrers dos anys, i se'ls van lliurar terres perquè fessin que els seus esclaus taínos les treballessin. Aquest va ser l'origen del sistema de comandes.

## Referències

* ↑ «Francisco Roldán Jiménez» (en castellà). Real Academia de la Historia, s.d. [Consulta: 13 gener 2024].
* ↑ «Miquel de Ballester». Gran Enciclopèdia Catalana. Barcelona: Grup Enciclopèdia Catalana.
* ↑ Morales Tirado, Rene «La encomienda novo-hispana, instrumento jurídico-económico de explotación indígena» (en castellà). Ex Lege, 7, 25, 15-03-2015 [Consulta: 13 gener 2024].
* ↑ Julian, Amadeo «El gobierno de Cristóbal Colón, la rebelión de Roldán y la pesquisa de Bobadilla». Clío, 190, juliol-desembre 2015, pàg. 231-286.
* ↑ admin. «Rebelión de Francisco de Roldán (I)» (en castellà). Historia del Nuevo Mundo, 27-06-2010. [Consulta: 13 gener 2024].

## Enllaços externs

* Miquel Ballester i la canya de sucre
* Rebelión de Roldán (castellà)
# Redby

Redby és una concentració de població designada pel cens dels Estats Units a l'estat de Minnesota. Segons el cens del 2000 tenia 957 habitants.

## Demografia

Segons el cens del 2000, Redby tenia 957 habitants, 244 habitatges, i 203 famílies. La densitat de població era de 31,7 habitants per km².
Dels 244 habitatges en un 54,5% hi vivien nens de menys de 18 anys, en un 30,7% hi vivien parelles casades, en un 38,1% dones solteres, i en un 16,4% no eren unitats familiars. En el 13,5% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,81 i el nombre mitjà de persones que vivien en cada família era de 4,03.
Per edats la població es repartia de la següent manera: un 45,6% tenia menys de 18 anys, un 9,6% entre 18 i 24, un 25,7% entre 25 i 44, un 13,4% de 45 a 60 i un 5,7% 65 anys o més.
L'edat mediana era de 21 anys. Per cada 100 dones de 18 o més anys hi havia 86,7 homes.
La renda mediana per habitatge era de 30.000 $ i la renda mediana per família de 30.588 $. Els homes tenien una renda mediana de 25.642 $ mentre que les dones 26.500 $. La renda per capita de la població era de 9.886 $. Entorn del 33,5% de les famílies i el 36,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Redby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Redby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Reichardia

Reichardia és un gènere de plantes amb flor de la família de les asteràcies.

## Particularitats

Són plantes menudes, molt similars a les del gènere Leontodon i Taraxacum.
Cal no confondre aquest gènere amb el gènere de mosques de la família Tachinidae amb el mateix nom.

## Taxonomia

* Reichardia arabica
* Reichardia baetica
* Reichardia crystallina
* Reichardia gaditana
* Reichardia intermedia
* Reichardia ligulata
* Reichardia orientalis
* Reichardia picroides - cosconilla
* Reichardia tingitana - cosconilla blanca

## Referències

* Taxonomia

## Enllaços externs

* UIB - Herbari virtual Arxivat 2010-04-01 a Wayback Machine.
* Reichardia tingitana - Fotos Arxivat 2010-12-01 a Wayback Machine.
* Flower Gallery - Reichardia ligulata
# Renall

Renall o Renallus (segles XI-XII) fou un gramàtic i mestre a la catedral de Barcelona. Va escriure amb estil elegant i pur. «Vita vel passio S. Eulalia Barcinon. Scripta anno 1106» manuscrit que es conservava a l'arxiu de la catedral, fins que Caresmar la trobà, i l'envià a Flórez qui la publicà a l'«España Sagrada». Entre els manuscrits del Col·legi Major de Conca a Salamanca es conserva l'obra: «Collectio antiqua legum ecclesiasticarum in quindecira libros distributa excerpta de libro Renaldi Magistri Barquinonensis».

## Bibliografia

* Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 532 [Consulta: 20 octubre 2013].

## Enllaços externs

* «Renall». Gran Enciclopèdia Catalana. Barcelona: Grup Enciclopèdia Catalana.
# Renan Bardini Bressan

Renan Bressan (nascut el 3 de novembre de 1988 a Tubarão, Brasil), és un futbolista brasiler i nacionalitzat belarús que juga actualment com a migcampista al Rio Ave.

## Carrera

Va jugar amb el FC Gomel des de l'abril de 2007. El 28 de gener de 2010, va signar pel BATE Borisov.
Bressan va marcar 15 gols durant la seva primera temporada amb el BATE, esdevenint el màxim golejador de la temporada 2010 de la lliga belarussa de futbol. També fou seleccionat com a millor migcampista de la lliga de l'any.
El 2 d'octubre e 2012, Bressan va marcar el tercer gol del BATE en la victòria per 3-1 contra el Bayern de Múnic al segon partit de la fase de grups de la Champions League. A finals de novembre del 2012, el club rus Alania Vladikavkaz va fitxar Bressan. L'octubre de 2013, Bressan va deixar l'equip unilateralment a causa de violacions en els termes financers de l'acord amb el club.
El 15 de gener de 2014, Bressan va signar un contracte de dos anys amb el FK Aktobe, però menys d'un mes després es va rescindir el contracte mutualment. Bressan va signar un contracte amb el FC Astana per dos anys el dia 10 del mateix mes, però va deixar el club el 12 de juliol després d'haver jugat només 7 partits. El 2 d'agost de 2014, Bressan va signar un contracte de dos anys amb el club portuguès Rio Ave.

## Referències

* ↑ «Бразилец Брессан получил белорусское гражданство». Arxivat de l'original el 2013-12-24. [Consulta: 13 febrer 2016].
* ↑ Bressan named Belarusian player of the year
* ↑ «Об игроке: Брессан Ренан». Arxivat de l'original el 2010-11-24. [Consulta: 13 febrer 2016].
* ↑ Полузащитник «Гомеля» Ренан Брессан подписал контракт с борисовским БАТЭ
* ↑ «Ренан Брессан — лучший легионер белорусского чемпионата». Arxivat de l'original el 2012-04-23. [Consulta: 13 febrer 2016].
* ↑ «BATE stun Bayern in Minsk». Sky Sports, 02-10-2012.
* ↑ «Alania sign BATE's Bressan». Rsport.ru, 26-11-2012.
* ↑ «ru:Ренан Брессан разорвал отношения с "Аланией"» (en russian). pressball.by, 17-10-2013 [Consulta: 10 juliol 2014].
* ↑ «ru:Хроника переезда одного белоруса из России в Казахстан» (en russian). Pressball.by. [Consulta: 7 juliol 2014].
* 1 2 «Football: Renan Bressan signs contract with Astana». Euroradio.fm/en. [Consulta: 7 juliol 2014].
* ↑ «Bressan Assina por Dois Anos» (en portuguese). Rio Ave F.C., 02-08-2014. Arxivat de l'original el 10 d’agost 2014. [Consulta: 4 setembre 2014].
# Rhacophorus aurantiventris

Rhacophorus aurantiventris és una espècie de granota que es troba a la Xina.
Està amenaçada d'extinció per la pèrdua del seu hàbitat natural.

## Referències

* Kuangyang, L. & Wenhao, C. 2004. Rhacophorus aurantiventris. Llista Vermella d'Espècies Amenaçades de la UICN 2006. Consulta: 9 de gener de 2008.
# Rhacophorus baliogaster

Rhacophorus baliogaster és una espècie de granota que es troba a Laos i el Vietnam.
Està amenaçada d'extinció per la pèrdua del seu hàbitat natural.

## Referències

* van Dijk, P.P. & Chan-ard, T. 2004. Rhacophorus baliogaster. Llista Vermella d'Espècies Amenaçades de la UICN 2006. Consulta: 9 de gener de 2008.
# Retepòrid

Els retepòrids (Reteporidae) formen una família de briozous gimnolemes (Gymnolaemata) de l'ordre dels quilòstoms (Cheilostomata), que comprèn la retèpora (Retepora sp).

## Gèneres

Aquesta família comprèn els següents gèneres:
* Brodiella Uttley & Bullivant, 1972
* Lepraliella Levinsen, 1917
* Phidolopora Gabb & Horn, 1862
* Retepora Lamarck, 1801
* Reteporella
* Reteporellina
* Rhynchozoon Hincks, 1895
* Schizotheca
* Sertella Jullien, 1903

## Referències

* ↑ Halanych, K.M.; Bacheller, JD; Aguinaldo, AM; Liva, SM; Hillis, DM; Lake, JA «Evidence from 18S ribosomal DNA that the lophophorates are protostome animals». Science, 267, 5204, 1995, pàg. 1641–1643. DOI: 10.1126/science.7886451. PMID: 7886451.
* ↑ «Retepòrid». Gran Enciclopèdia Catalana. Barcelona: Grup Enciclopèdia Catalana.
* ↑ Reteporidae a ITIS
* "Reteporidae" a Catalogue of Life: 2010 Annual Checklist
# Rethel

Rethel és un municipi francès, situat al departament de les Ardenes i a la regió del Gran Est.
# Reconeixement aeri

El reconeixement aeri és la inspecció des de l'aire de determinades zones mitjançant avions de reconeixement o vehicles aeris no tripulats. Les seves funcions consisteixen a recollir intel·ligència d'imatges, intel·ligència de senyals i intel·ligència de mesures. Normalment requerit en tasques d'espionatge sobre potències enemigues a qui els fa, es va començar a utilitzar en la Primera Guerra Mundial. Comunament en l'actualitat s'usen per a la cartografia.
# Reconeixement

«Reconeixement» té aquests significats:
* Reconeixement mèdic
* Reconeixement militar
* Informàtica:
** Reconeixement de patrons
** Reconeixement de la parla
** Reconeixement d'objectes
** Reconeixement d'expressions facials
** Sistema de reconeixement facial
** Reconeixement d'empremtes dactilars
** Reconeixement òptic de caràcters
** Reconeixement de locutor
** Reconeixement de paraules clau
** Reconeixement automàtic de l'objectiu
** Reconeixement de senyals de trànsit
# Reserve (Nou Mèxic)

Reserve és una població dels Estats Units a l'estat de Nou Mèxic. Segons el cens del 2000 tenia 387 habitants.

## Demografia

Segons el cens del 2000, Reserve tenia 387 habitants, 177 habitatges, i 103 famílies. La densitat de població era de 266,8 habitants per km².
Dels 177 habitatges en un 25,4% hi vivien nens de menys de 18 anys, en un 41,8% hi vivien parelles casades, en un 14,1% dones solteres, i en un 41,8% no eren unitats familiars. En el 39% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,84.
Per edats la població es repartia de la següent manera: un 24,5% tenia menys de 18 anys, un 7,5% entre 18 i 24, un 20,9% entre 25 i 44, un 28,2% de 45 a 60 i un 18,9% 65 anys o més.
L'edat mediana era de 43 anys. Per cada 100 dones de 18 o més anys hi havia 89,6 homes.
La renda mediana per habitatge era de 24.750 $ i la renda mediana per família de 30.536 $. Els homes tenien una renda mediana de 30.833 $ mentre que les dones 16.000 $. La renda per capita de la població era de 14.612 $. Aproximadament el 14,2% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reserve». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Reserve». American Fact Finder. Oficina del Cens dels Estats Units, 12-01-2010.
Viccionari
# Rincón de la Victoria

Rincón de la Victoria és un municipi d'Andalusia, a la província de Màlaga. Limita al nord amb Totalán i Moclinejo, al nord-est amb Macharaviaya, a l'est amb Vélez-Málaga, al sud amb la mar Mediterrània, i a l'oest amb Màlaga.

## Pedanies

* La Cala del Moral
* Benagalbón
* Torre de Benagalbón

## Història

Les restes arqueològiques trobats en la Cova del Tesoro demostren que aquest lloc va ser poblat des de temps remots. Cap al 50 aC els fenicis es van assentar en la lloma de Benagalbón. Més tard, durant el període romà, es va construir la població fortificada de Bezmiliana. Però és durant l'època andalusí on la ciutat adquireix més notorietat i la categoria de medina, car en el S. XI AL-Idrisi ens parla de les seves dues mesquites, almadraves, etc. i en el s. XIV Yusuf I construeix diverses torres almenares en la franja costanera. Amb l'arribada dels Reis Catòlics es produïx un declivi que contínua fins al s. XVIII, quan Carles III d'Espanya reconstruí aquestes torres almenares i porta a terme la construcció de la Casa-Forta de Bezmiliana.
Rep el nom de Rincón de la Victoria, a causa de les instal·lacions de l'Ordre dels Mínims i el seu convent de la Victòria. En el cim d'una foresta, existeix una muralla d'aproximadament l'any 1000 aC que va poder contenir un poblat, basant-se aquestes hipòtesis en les ruïnes existents.

## Vegeu també

* Tragèdia de Benagalbón

## Enllaços externs

* Ajuntament de Rincón de la Victoria
* Tota la informació sobre Rincón de la Victoria Arxivat 2008-07-06 a Wayback Machine. (Diario Rincón)
* Rincón de la Victoria an Pueblos de Málaga (Diario Sur)
* Rincón de la Victoria a Google Maps
* Satyr i Antiopa
# Robin Hood (desambiguació)

«Robin Hood» té aquests significats:
* Robin Hood, personatge d'una llegenda anglesa
* Cinema:
** Robin Hood (pel·lícula de 1912), protagonitzada per Robert Frazer
** Robin Hood (pel·lícula de 1922), protagonitzada per Douglas Fairbanks
** Les aventures de Robin Hood, pel·lícula de 1938 protagonitzada per Errol Flynn
** Robin Hood (pel·lícula de 1973), producció de Walt Disney de 1973
** Robin i Marian (pel·lícula de 1976). protagonitzada per Sean Connery
** Robin Hood: Príncep dels lladres (pel·lícula de 1991), protagonitzada per Kevin Costner
** Robin Hood, el magnífic (pel·lícula de 1991), protagonitzada per Patrick Bergin
** Les boges, boges aventures de Robin Hood (pel·lícula de 1993), dirigida per Mel Brooks i protagonitzada per Cary Elwes
** Robin Hood (pel·lícula de 2010), dirigida per Ridley Scott i protagonitzada per Russell Crowe.
** Robin Hood (pel·lícula de 2018), protagonitzada per Taron Egerton.
* Televisió:
** Robin Hood (2006), sèrie de televisió estrenada per la BBC
# Rhus dentata

Rhus dentata és una espècie de planta de la família de les Anacardiàcies. Creix de manera natural a gairebé la major part de Sud-àfrica, excepte les províncies del Cap Occidental i Cap Septentrional. El seu hàbitat varia des del nivell del mar fins a les terres altes de Drakensberg. És resistent a les gelades i és ideal per plantar a ple Sol.
És un arbre de talla mitjana, caducifoli, que arribar a mesurar fins a 5 m d'alçada i una extensió de 4 m. Les fulles són usualment dentades en forma conspícua (d'aquí el nom dentata), però a vegades poden estar lleugerament dentades. L'arbre produeix flors petites cremoses-blanques en grans quantitats, les quals esdevenen drupes petites aplanades (5-6mm) les quals es tornen vermelles, taronges o cafès quan maduren. Els fruits madurs atreuen aus les quals s'alimenten d'aquests. El fullatge és menjat per les arnes Bombycomorpha bifascia.

## Taxonomia

El gènere va ser descrit per Carl Peter Thunberg i publicat a Prodr. Pl. Cap. 52.

### Etimologia

* Rhus: nom genèric que deriva de la paraula grega per a "vermell", fent al·lusió als cridaners colors de la tardor d'algunes espècies.
* dentata: epítet llatí que significa "dentada".

### Sinonímia

* Rhus dentata var. dentata
* Rhus dentata var. parvifolia Schönland
* Rhus dentata var. puberula R. Fern.
* Rhus rupicola J.M. Wood & M.S. Evans

## Referències

* ↑ «Rhus dentata». Tropicos.org. Missouri Botanical Garden. [Consulta: 15 juliol 2013].
* ↑ dentata a Epítetos Botánicos.
* ↑ «Rhus dentata a The Plant List» (en anglès). [Consulta: 20 juliol 2014].

## Bibliografia

* Gibbs Russell, G. E., W. G. M. Welman, E. Retief, K. L. Immelman, G. Germishuizen, B. J. Pienaar, M. Van Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).